న్యూఢిల్లీ: కాంగ్రెస్ పార్టీ సంస్థాగత ఎన్నికల గడవును మరో ఆరు నెలల పాటు ఎన్నికల కమిషన్ పొడిగించింది. డిసెంబర్ 31లోగా సంస్థాగత ఎన్నికల ప్రక్రియను ముగించాలని ఆదేశించింది. 2017 జూన్ 30లోగా ఎన్నికలు నిర్వహించాలని ఈసీ గతంలో ఆదేశించగా, కాంగ్రెస్ పార్టీ విజ్ఞప్తి మేరకు ఆ గడువును మరో ఆరు నెలలు పొడిగించినట్టు ఏఐసీసీ ప్రధాన కార్యదర్శి జనార్దన్ ద్వివేది తెలిపారు. సమయం పెద్దగా లేనందున గడువు పొడిగించాలని తాము ఎన్నికల కమిషన్ను కోరామన్నారు. పార్టీ అధ్యక్షురాలు సోనియాగాంధీ డిసెంబర్ 31వరకూ పదవిలో ఉండేందుకు కాంగ్రెస్ వర్కింగ్ కమిటీ నిర్ణయం తీసుకుందని, ఈసీ ఇచ్చిన గడువులోగా ఎన్నికలు నిర్వహించడం అంటే సీడబ్ల్యూసీ నిర్ణయానికి వ్యతిరేకమవుతుందని ఈసీ దృష్టికి తెచ్చామన్నారు. అలాగే సభ్యత జాబితాను అప్డేట్ చేయడం వంటి పలు కారణాలు కూడా ఉన్నందున గడువు పెంచాలని కోరామని ద్వివేది చెప్పారు. కాంగ్రెస్ రాజ్యాంగం ప్రకారం సంస్థాగత ఎన్నికలను 2015లో నిర్వహించాల్సి ఉండగా, వివిధ కారణాల దృష్ట్యా అది వాయిదా పడుతూ వచ్చింది. ఇటీవల కాలంలో కాంగ్రెస్ పార్టీ దేశవ్యాప్తంగా పలు ఎన్నికల్లో వరుస పరాజయాలు చవిచూస్తుండటంతో పార్టీలో తిరిగి జవసత్వాలు నింపి, కార్యకర్తల్లో నైతిక స్థైర్యం పెంచేందుకు సంస్థాగత మార్పులు అనివార్యమని పార్టీ క్యాడర్ నుంచి డిమాండ్లు పెరుగుతున్నాయి.
newdhilly: congress party samsthaagata ennikala gadavunu maro aaru nelala paatu ennikala kamishan podiginchindi. dissember 31loga samsthaagata ennikala prakriyanu muginchaalani aadesinchindi. 2017 joon 30loga ennikalu nirvahinchaalani eesee gatamlo aadesinchagaa, congress party vignapti meraku aa gaduvunu maro aaru nelalu podiginchinattu aicc pradhaana kaaryadarsi janardan dvivedi telipaaru. samayam peddagaa lenanduna gaduvu podiginchaalani taamu ennikala kamishannu koramannaru. party adhyakshuraalu soniyagandhi dissember 31varakuu padavilo undenduku congress varking commity nirnayam teesukundani, eesee ichina gaduvulogaa ennikalu nirvahinchadam ante seedablucy nirnayaaniki vyatirekamavutundani eesee drushtiki tecchaamannaaru. alaage sabhyata jaabitaanu apdate cheyadam vanti palu kaaranaalu kuudaa unnanduna gaduvu penchaalani koramani dvivedi cheppaaru. congress raajyaangam prakaaram samsthaagata ennikalanu 2015loo nirvahinchaalsi undagaa, vividha kaaranaala drishtya adhi vaayidaa paduthoo vachindi. iteevala kaalamlo congress party desavyaaptamgaa palu ennikallo varusa paraajayaalu chavichustundatamto paartiiloo tirigi javasatvaalu nimpi, kaaryakartallo naitika sthairyam penchenduku samsthaagata maarpulu anivaaryamani party cader nunchi demandlu perugutunnaayi.